Dohoda o skončení nájmu mestského bytu

uzavretá podľa § 710 ods. 1 Občianskeho zákonníka

Prenajímateľ: **Mesto Tvrdošín so sídlom Trojičné námestie 185/2**

Zastúpené: **primátorom mesta Ing. Ivanom Šaškom**

IČO: **00314901**

Bankové spojenie: **VÚB pobočka Tvrdošín**

Číslo účtu: **SK27 0200 0011 5000 1882 8332**

(ďalej len „prenajímateľ“)

a

Nájomca:

Meno a priezvisko: **Iveta Kurjaková**

Dátum narodenia:

Trvalé bydlisko: **Medvedzie 264/53-11, 027 44 Tvrdošín**

(„ďalej len nájomca“)

uzavreli túto **dohodu o skončení nájmu bytu**

**Čl. I**

**Predmet nájmu**

1. Prenajímateľ – vlastník bytového domu 27 b.j. prenechal, v zmysle Zmluvy o nájme mestského bytu zo dňa 26.10.2016, nájomcovi do užívania 2-izbový byt č. 11, nachádzajúci sa na I. poschodí bytového domu súpisné číslo 264/53 na Medvedzí v Tvrdošíne, ktorý je v katastri nehnuteľností vedený v k.ú. Krásna Hôrka, zapísaný na liste vlastníctva č. 2371, vlastník Mesto Tvrdošín v celosti.
2. Byt pozostáva z 2 obytných miestností, kuchyne, príslušenstva kuchyne a to: kuchynskej linky, el. sporáka, digestora, kúpeľne + WC a chodba. Súčasťou bytu je pivnica v suteréne domu.
3. Nájomca bol oprávnený s bytom užívať aj spoločné priestory a spoločné zariadenia domu a využívať plnenia, ktoré sa poskytujú s užívaním bytu.

**Čl. II**

**Skončenie nájmu**

Prenajímateľ a nájomca sa dohodli, že:

1. Nájom bytu uvedeného v Čl. I tejto dohody sa skončí dňom 31.12.2016.
2. Nájomca ku dňu 31.12.2016 byt uvedený v Čl. I tejto dohody uvoľní (vyprace) a vráti ho prenajímateľovi.

**Čl. III**

**Vrátenie veci**

Prenajímateľ a nájomca po prehliadke bytu zhodne vyhlasujú, že:

1. Nájomca od vzniku nájmu nevykonal žiadne zmeny bytu uvedeného v Čl. I tejto Dohody.
2. Nájomca vracia byt uvedený v Čl. I v stave, v akom ho prevzal, s prihliadnutím na obvyklé opotrebenie.
3. Nájomca ku dňu spísania dohody nedlhuje prenajímateľovi nájomné a úhradu za služby spojené s užívaním bytu. Konečné vyúčtovanie roka 2016 bude vykonané do 05/2017 čím ešte môžu vzniknúť preplatky resp. nedoplatky.
4. Nájomca do 30 dní od podpísania tejto Dohody vráti nájomcovi finančnú zábezpeku vo výške 274,83 eur.

**Čl. IV**

**Spoločné ustanovenia**

1. Prenajímateľ a nájomca zhodne vyhlasujú, že sú spôsobilí na právne úkony, že ich zmluvná voľnosť nie je obmedzená a že táto dohoda obsahuje ich slobodnú, vážnu, určitú a zrozumiteľnú vôľu, ktorú prejavili bez tiesne a nevýhodných podmienok, čo potvrdzujú svojimi podpismi na tejto Dohode o skončení nájmu.
2. Táto dohoda bola vyhotovená v 2 rovnopisoch, z toho 1x pre prenajímateľa a 1x pre nájomcu.
3. Táto dohoda nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle mesta Tvrdošín.
4. Neoddeliteľnou prílohou tejto zmluvy je *„Protokol o odovzdaní a prevzatí bytu“*.
5. Nájomca súhlasí so spracovaním osobných údajov podľa zákona NR SR č. 122/2013 Z.z. o ochrane osobných údajov v znení neskorších predpisov.

V Tvrdošíne dňa:

Prenajímateľ: Nájomca: